《新安》
清代·唐仲冕

秦坑赵长平，楚坑秦新安。祸莫大于杀已降，秦赵之坑若循环。

白起项羽皆齿剑，沛公长者先入关。当时人力不相抗，二十万人同日葬。

地下应笑诸儒生，议礼不决如降兵。

作者简介：（1753—1827）清湖南善化人，字六枳，号陶山。乾隆五十八年进士，官江苏荆溪等县知县。道光间累官陕西布政使。所至建书院，修水渠。知吴县时曾访得唐寅墓。有《岱览》、《陶山集》等。